Kaaskoek met framboos-mascarpone-kaas | SARIE
Kaaskoek met framboos-mascarpone-kaas
(Maak sowat 8)
500 g ricotta-kaas
7 ml vanieljegeursel
310 g strooisuiker
Verhit jou oond tot 180 °C. Smeer bakkies met botter. Gooi strooisuiker in en rol die bakkies sodat dit bedek is met die strooisuiker. Raak ontslae van die orige suiker. Plaas die bakkies op 'n bakplaat. Sit die ricotta-kaas, vanieljegeursel en crème fraîche in jou voedselverwerker. Meng alles saam vir sowat 30 sekondes. Gooi die strooisuiker, meel, eiers en suurlemoenskil by. Meng weer vir 30 sekondes. Verdeel die mengsel in jou bakkies. Los sowat 1,5 cm spasie aan die bokant. Die mengsel sal heelwat rys – amper soos 'n soufflé – maar moenie skrik as jy dit uit die oond haal en dit sak weer heeltemal terug nie. Bak in die oond vir 1 uur. Haal uit en laat afkoel in die bakkies.
175 g bevrore frambose (raspberries)
40 ml strooisuiker
Plaas al die bestanddele in jou voedselverwerker en meng goed. Skep die mengsel in 'n plastiekbakkie wat jy kan toemaak. Hou in die yskas tot benodig.
175 g bevrore frambose
Plaas al die bestanddele in 'n kastrol. Bring tot kookpunt terwyl jy roer. Verlaag die hitte sodat die sous prut. Die bessies sal sag word en meng met die water en suiker. Prut vir 30 minute tot dik. Haal van die hitte af en laat afkoel. Hou die sous in die yskas tot benodig. Sit die kaaskoekies voor met 'n skeppie mascarpone-kaas en 'n lepelvol framboos-sous bo-op. Versier met vars frambose en versiersuiker as jy wil.
Oranjerivier Wynkelder Wit Muskadel
Watter pannetjies moet ek gebruik?
Jy kan klein ramekin-bakkies of klein koekpannetjies vir die kaaskoek gebruik. Die deursnee van 'n pannetjie moet so 9 cm wees en die diepte so 6 cm. As jy klein ramekin-bakkies gebruik, sal jy meer as 8 kaaskoekies uitkry.